Bájka o zajacovi a korytnačke

Zajac bol ako všetci rodáci rýchly bežec a neraz si kvôli tomu doberal starú korytnačku. ***"Aká si pomalá"****,* vzdychol vždy, keď sa korytnačka vliekla okolo neho, ***"nečudoval by som sa, keby si bola najpomalšie zviera na svete. Ty asi ani nevieš, čo je to ponáhľať sa"***. Korytnačka odvetila: ***"Myslím, že keby som musela, vedela by som sa pohybovať celkom rýchlo"*** a vyzerala celkom spokojne. Zajac sa rozosmial: *"****To je dobré! Chceš skúsiť pretekať a poraziť ma?"*** Korytnačka chvíľu rozmýšľala a napokon povedala: ***" Áno, pretekajme a porazím ťa!"*.** Preteky vzbudili medzi ostatnými veľký záujem. Všetky zvieratá sa v určený deň poschádzali, aby sa pozreli ako líška odštartuje tieto zaujímavé preteky. Zajac nasadil na začiatku také tempo, že o chvíľu stratil všetkých z dohľadu. Čoskoro sa pred ním vynoril cieľ. Zrazu mu čosi prišlo na um a zastal. ***"Počkám na korytnačku, kým sa chudera nedoplazí až sem a pred očami jej prebehnem cieľom"*** A tak si sadol pod strom a čoskoro zaspal. Stará korytnačka zatiaľ pomaly ale húževnato kráčala vpred, prešla popri strome a zajacovi a napokon dorazila do cieľa. Zajaca zobudili až ovácie, ktorými ostatné zvieratá vítali korytnačku.

POUČENIE: Keď si vytrvalý, aj pomaly zájdeš do cieľa.

**Nadpis**

- pismo Comic sans

- veľkosť 20

- podčiarknuté

- hrubé

- zelené

- zarovnané na stred

**Text**

- pismo Arial

- veľkosť 14

- čierne

- zarovnané vpravo

- to, čo hovorí zajac je ešte šikmé a červené

- to, čo hovorí korytnačka je ešte šikmé a modré

**Poučenie**

- pismo Times New Roman

- veľkosť 18

- tučné

- zelené

- žltou zvýraznené

**+ vedľa seba dva obrázky: korytnačka a zajac – stiahnuté z internetu**